EkBass/fiwiki-20250220-pages-articles huggingface dataset:
Lauri Kuokkanen

Lauri Kuokkanen (5. elokuuta 1931 Sortavalan maalaiskunta – 9. marraskuuta 2023 Kempele) oli suomalainen radioinsinööri. Lauri Kuokkanen perusti ensimmäisen yrityksensä vuonna 1957. Yritys toimitti radioamatöörilaitteita. Kuokkanen myi yrityksen Helkama Oy:lle, jonne hän itsekin siirtyi ensin suunnittelijaksi ja sitten tuotekehityspäälliköksi. Vuonna 1962 Kuokkanen siirtyi Suomen Kaapelitehdas Oy:lle, ja vuosina 1963–1964 hän suoritti työn ohessa keskikoulun ja valmistui radioinsinööriksi vuonna 1969. Myös tämän tutkinnon hän suoritti työn ohessa. Suomen Kaapelitehdas Oy oli siirtynyt osaksi Nokia Oy:tä, ja Kuokkanen nimitettiin heti insinöörin tutkinnon saatuaan radiopuhelinosaston päälliköksi. Vuonna 1973 Lauri Kuokkanen siirsi Nokian radiopuhelintehtaan Ouluun, joten hän on yksi ensimmäisistä tärkeistä henkilöistä, jotka aloittivat Oulun nousun elektroniikka- ja radio-alan huipulle. Lauri Kuokkanen perusti useita yrityksiä Oulun alueella, muun muuassa nämä: * Insele 1976, * LK Products Oy (Lauri Kuokkanen Oy) 1978, * Solitra Oy 1986, * Sitten: Ultraprint Oy, Ultracom Oy ja Ultracrea Oy. Lauri Kuokkanen nimitettiin Oulun yliopiston teknillisen tiedekunnan kunniatohtoriksi vuonna 2002. ==Lähteet== Luokka:Suomalaiset insinöörit Luokka:Vuonna 1931 syntyneet Luokka:Vuonna 2023 kuolleet
Merikoivisto

Merikoivisto oli vuosina 1947–1951 perustettavaksi suunniteltu kunta, johon Koivistosta muuttaneet evakot olisi asutettu. Kunta olisi sijainnut Länsi- Pernajan paikalla, ja alueella jo asuneet 1300 henkilöä olisi siirretty muualle. Ehdotuksen kunnan perustamisesta tekivät kaksi kansanedustajaa vuonna 1947. Ainakin osa kansanedustajista oli suunnitelmasta innostuneita, mutta muun muassa presidentti Juho Kusti Paasikivi vastusti sitä. Viimeisen kerran eduskunta keskusteli hankkeesta 1950-luvun alussa. Hankkeesta luovuttiin vuonna 1951. == Lähteet == == Aiheesta muualla == * Luokka:Pernaja Luokka:Evakot ja asutustoiminta Luokka:Toteutumattomat kuntasuunnitelmat
Dagestanskaja pravda

Dagestanskaja pravda (Дагестанская правда, ”Dagestanin totuus”) on Venäjällä Dagestanin tasavallan pääkaupungissa Mahatškalassa ilmestyvä venäjänkielinen sanomalehti. Dagestanskaja pravda pitää edeltäjänään vuonna 1918 kolmen numeron verran ilmestynyttä sotilaallisen vallankumouskomitean lehteä Dagestanski truženik (”Dagestanin työläinen”). Ullubi Buinakskin perustama lehti lakkasi bolševikkien jouduttua vetäytymään Dagestanista. Vuonna 1920 perustettiin VKP(b):n Dagestanin aluebyroon ja vallankumouskomitean äänenkannattajana toiminut Sovetski Dagestan (”Neuvosto-Dagestan”). Se siirtyi vuonna 1922 Temir-Han-Šurasta Mahatškalaan, jossa siihen yhdistettin paikallinen Proletari (”Proletaari”) -lehti. VKP(b):n aluekomitean ja tasavallan toimeenpanevan keskuskomitean äänenkannattajana toimineelle lehdelle annettiin samalla nimi Krasnyi Dagestan (”Punainen Dagestan”). Nykyisen nimensä lehti sai vuoden 1932 alussa. Dagestanskaja pravda oli neuvostoajan loppupuolella NKP:n aluekomitean sekä Dagestanin korkeimman neuvoston ja ministerineuvoston äänenkannattaja. Se oli tasavallan tärkein sanomalehti, jonka rinnalla ilmestyivät muun muassa avaarinkielinen Baarab bairah, darginkielinen Lenina bairah, lezginkielinen Kommunist ja kumykinkielinen Lenin jolu. Kuudesti viikossa ilmestyneen lehden painosmäärä oli 85 000 kappaletta vuonna 1971. Lehti ilmestyy nykyään neljästi viikossa Dagestanin tasavallan uutistoimiston julkaisemana. Sen painosmäärä oli 2 800 kappaletta joulukuussa 2023. ==Lähteet== ==Aiheesta muualla== * Lehden sivusto Luokka:Neuvostoliittolaiset sanomalehdet Luokka:Dagestanilaiset sanomalehdet
Sergei Vasilenko

Sergei Nikiforovitš Vasilenko (; 30. maaliskuuta 1872 – 11. maaliskuuta 1956) oli venäläinen, sittemmin neuvostoliittolainen säveltäjä ja kapellimestari.Сергей Никифорович Василенко Belcanto.ru, viitattu 7.1.2024 Vasilenko sai sävellyksen perusopetusta Aleksandr Gretšaninovilta. Hän opiskeli oikeustiedettä Moskovassa ja sitten musiikkia Moskovan konservatoriossa Sergei Tanejevin sekä Mihail Ippolitov-Ivanovin johdolla.Сергей Василенко (II) Kino-teatr.ru, viitattu 7.1.2024 Vasilenko sai tukijakseen myös Vasili Safonovin. Hän sävelsi suurimuotoisia teoksia 1890-luvulta lähtien ja omaksui lokakuun vallankumousta edeltäneeseen tuotantoonsa vaikutteita impressionistisesta musiikista. Vasilenko oli kiinnostunut laajalti eri kansojen kulttuuriperinteistä ja ammensi niistä vaikutteita tuotantoonsa. Vasilenko opetti vuodesta 1906 Moskovan konservatoriossa. Hänen johdollaan opiskelivat muiden muassa Dmitri Kabalevski, Aram Hatšaturjan, Anatoli Aleksandrov, Aleksandr Aleksandrov, Nikolai Golovanov, Vladimir Netšajev, Dmitri Rogal-Levitski ja Nikolai Tšemberdži. Vasilenko sävelsi muun muassa lauluja, musiikkia näytelmiin, elokuvamusiikkia, viisi sinfoniaa ja kuusi oopperaa. Sinfonioista ensimmäinen on vuodelta 1906. Vasilenko teki myös kansanlaulusovituksia ja sävelsi venäläisille kansansoittimille. Hänen tuotantoonsa kuuluu esimerkiksi balalaikkakonsertto, jonka hän sävelsi Nikolai Osipovia varten. Vasilenko piti luentoja radiossa ja julkaisi kirjoja muun muassa soitinnuksesta. Hän sai Venäjän SFNT:n ja Uzbekistanin sosialistisen neuvostotasavallan kansantaiteilijan arvot. Vuonna 1947 hänelle myönnettiin Stalin- palkinto.Василенко Сергей Никифорович Московская консерватория, viitattu 7.1.2024 == Lähteet == Luokka:Venäläiset säveltäjät Luokka:Venäläiset kapellimestarit Luokka:Venäläiset oopperasäveltäjät Luokka:Vuonna 1872 syntyneet Luokka:Vuonna 1956 kuolleet
Nuteh Jonez

Nuteh Jonez on suomalainen somalitaustainen räp-artisti. Jonezin tunnetuimpiin kappaleisiin kuuluvat ”Shakira”, ”Tipsy” ja ”Gorilla - Sexmane(feat. Nuteh Jonez)”. Jonez julkaisi yhdessä Yutu Brownin kanssa erityisesti Tiktokissa trendanneen kappaleen ”Steppasin Partyy”, jota on kuunneltu Spotifyssä miljoonia kertoja. Jonez on yhdistetty espoolaiseen L-City-katujengiin. ==Lähteet== Luokka:Suomalaiset hip hop -artistit Luokka:Suomen somalit Luokka:Elävät henkilöt Luokka:Syntymävuosi puuttuu
Mykola Dyletskyi

Mykola Dyletskyi (; todennäköisesti 1650 Kiova – 1723 Moskova tai Smolensk) oli ukrainalainen säveltäjä, kuoronjohtaja ja musiikkiteoreetikko. Hän oli aikansa tunnetuin ukrainalainen muusikko. Hän muovasi huomattavasti maan musiikkikoulutusta ja kehitti paikallista musiikkielämää huomattavasti aiempaa ammattimaisempaan suuntaan.Dyletskyi Mykola Ukrainian Live Classic, viitattu 7.1.2024 Diletskyi oli opiskelemassa Vilnassa vuonna 1675. Hänen tiedetään työskennelleen myöhemmin Smolenskissa, Kiovassa, Moskovassa, Pietarissa, Lvivissä ja Krakovassa. Hän sävelsi muun muassa moniäänisiä motetteja ja liturgisia teoksia. Dyletskyi tunnetaan kuitenkin erityisesti musiikkiteoreettisesta kirjastaan Hramatyka Muzykal'na, jonka hän laati alun perin Vilnassa vuonna 1675. Alkuperäisversio ei ole säilynyt, mutta Dyletskyi teki kirjasta sitten useita versioita sopeuttaen sen sisältöä eri tarkoituksia varten. Ensimmäinen painettu versio julkaistiin vuonna 1910.Dyletsky, Mykola Internet Encyclopedia of Ukraine, viitattu 7.1.2024 == Lähteet == Luokka:Ukrainalaiset säveltäjät Luokka:Barokkisäveltäjät Luokka:Musiikkiteoreetikot Luokka:Vuonna 1650 syntyneet Luokka:Vuonna 1723 kuolleet
Brock Faber

Brock Faber (s. 22. elokuuta 2002 Maple Grove, Minnesota, Yhdysvallat) on yhdysvaltalainen jääkiekkoilija, joka edustaa NHL-joukkue Minnesota Wildia. Los Angeles Kings varasi hänet toisella kierroksella 45. varausvuorolla vuoden 2020 NHL:n varaustilaisuudessa. Heinäkuussa 2022 Kings kauppasi Faberin ja ensimmäisen kierroksen varausvuoron vuoden 2023 NHL:n varaustilaisuudessa Wildiin vaihdossa Kevin Fialaan. Ennen NHL-uraansa hän pelasi USA Hockey National Team Development Program-ohjelmassa ja Minnesotan yliopiston joukkueessa.Hänen pelipaikkansa on puolustaja ja hänen kätisyytensä on oikea. Faber on pelannut 40 NHL:n runkosarjan ottelua. Näissä otteluissa hän on tehnyt kaksi maalia ja 17 syöttöä eli 19 tehopistettä. Faber on pelannut kuusi NHL:n pudotuspelien ottelua ilman tehopisteitä. Heinäkuussa 2024 Faber solmi Wildin kanssa kahdeksanvuotisen ja yhteensä 68 miljoonan dollarin arvoisen jatkosopimuksen. Faber kuului Yhdysvaltain joukkueeseen alle 20-vuotiaiden MM- kilpailuissa vuosina 2021 ja 2022. Faber kuului Yhdysvaltain joukkueeseen Pekingin talviolympialaisissa 2022. Olympiaturnauksen neljässä ottelussa hän syötti yhden maalin. Kaikki uran tilastot päivitetty 8. tammikuuta 2024. == Lähteet == Luokka:Yhdysvaltalaiset jääkiekkoilijat Luokka:Minnesota Wildin pelaajat Luokka:Los Angeles Kingsin varaamat pelaajat Luokka:Vuonna 2002 syntyneet Luokka:Elävät henkilöt
Vasili Titov

Vasili Polikarpovitš Titov (; 1650 – 1710 tai 1715) oli venäläinen säveltäjä.Василий Поликарпович Титов Belcanto.ru, viitattu 8.1.2024 Titovin nimi mainittiin ensimmäisen kerran vuonna 1678 hallitsijan palveluksessa toimineiden laulajien joukossa. Titov nousi pian johtavaan asemaan kuorossa ilmeisesti osin sävellystaitojensa ansiosta. Hän toimi hallitsijan palveluksessa vuoteen 1698 saakka. Tämän jälkeen hän työskenteli Moskovassa ja todennäköisesti johti laulukoulua. Joissain lähteissä Titovin kuolinvuodeksi on merkitty 1710, mutta esimerkiksi musiikkitieteilijä Nikolai Findeizenin mukaan Titov kuoli vasta vuonna 1715. Titov sävelsi laajan kuoromusiikkituotannon. Soitinmusiikkia häneltä ei tunneta. Teosten joukossa ovat vuonna 1686 tai 1687 sävelletty musiikki Simeon Polotskin tekstiin Psaltir rifmotvornaja ja Pultavan taistelun voiton (1709) kunniaksi sävelletty kuorokonsertto. == Lähteet == Luokka:Venäläiset säveltäjät Luokka:Barokkisäveltäjät Luokka:Vuonna 1650 syntyneet Luokka:1710-luvulla kuolleet
Baduizm

Baduizm on yhdysvaltalaisen laulaja-lauluntekijän Erykah Badun debyyttialbumi. Albumi julkaistiin 11. helmikuuta 1997 Kedar Recordsin ja Universal Recordsin kautta. Albumi nosti Badun kuuluisuuteen ja auttoi tekemään sen julkaisun aikaan 25-vuotiaasta Badusta neo soulin kirkkaimpia tähtiä. Levyltä julkaistiin singlenä kappaleet ”On & On”, ”Next Lifetime”, ”Otherside of the Game” ja ”Apple Tree”. == Palkinnot ja menestys == Baduizm sai neljä ehdokkuutta ja voitti vuoden R&B-albumin; palkinnon vuoden 1998 Grammy- gaalassa. Albumi oli Billboard 200 -listalla toisella sijalla ja ensimmäisenä R&B;/Hip-hop-listalla. Rolling Stone on listannut Baduizmin sijalle 89 omalla 500 Greatest Albums of All Time -listallaan. == Kappaleet == # Rimshot (intro) - 1.57 # On & On - 3.46 # Appletree - 4.25 # Other Side of the Game - 6.33 # Sometimes - Mix #9 - 0.44 # Next Lifetime - 6.26 # Afro - Freestyle skit - 2.04 # Certainly - 4.43 # 4 Leaf Clover - 4.34 # No Love - 5.08 # Drama - 6.02 # Sometimes - 4.10 # Certainly - Flipped It - 5.26 # Rim Shot (outro) - 2.19 == Lähteet == Luokka:Yhdysvaltalaiset R&B-albumit; Luokka:Vuoden 1997 esikoisalbumit
Nina Grebeškova

thumb|Nina Grebeškovan nimikirjoitus Nina Pavlovna Grebeškova (; s. 29. marraskuuta 1930 Moskova) on venäläinen näyttelijä.Нина Гребешкова Kino- teatr.ru, viitattu 8.1.2024 Grebeškova valmistui Elokuvataiteen Gerasimov- instituutista vuonna 1954. Häntä opettivat siellä Vladimir Belokurov ja Vasili Vanin. Grebeškova työskenteli Elokuvanäyttelijöiden valtionteatterissa Moskovassa vuosina 1954–1990. Hän esiintyi ensimmäisen kerran elokuvaroolissa vuonna 1949. Grebeškovalle myönnettiin Venäjän kunniataiteilijan arvonimi vuonna 2001. Hän oli naimisissa elokuvaohjaaja Leonid Gaidain kanssa ja esiintyi muun muassa tämän elokuvissa Briljanttikäsi (1968) ja 12 tuolia (1971). Grebeškova on esiintynyt myös useissa televisiosarjoissa. Hänelle syntyi vuonna 1958 tytär.Гребешкова, Нина Павловна Tass, viitattu 8.1.2024 == Lähteet == == Aiheesta muualla == * Luokka:Venäläiset näyttelijät Luokka:Vuonna 1930 syntyneet Luokka:Elävät henkilöt
Max Hynninen

Max Hynninen (s. 4. toukokuuta 2001 Helsinki) on suomalainen vapaaottelija. Hynninen oli vuoden 2021 IMMAF:n maailmanmestaruuskisojen kolmas. Hän on voittanut vapaaottelun Suomen mestaruuden kolmesti: vuonna 2019 painoluokassa 65,8 kg, vuonna 2020 painoluokassa 61,2 kg ja vuonna 2022 painoluokassa 65,8 kg. Hynninen tuottaa sisältöä sosiaalisen mediaan, kuten TikTokiin ja Instagramiin. Hänen luoma sisältö on pääsääntöisesti kamppailulajiaiheista. Hynninen toimii Ice Cage Fighting -otteluorganisaation promoottorina. == Lähteet == Luokka:Suomalaiset vapaaottelijat Luokka:Elävät henkilöt Luokka:Vuonna 2001 syntyneet
Kuninkuusravit 2026

Kuninkuusravit 2026 järjestetään Tampereen Teivon raviradalla heinä-elokuun vaihteessa 2026. Ne ovat 95. Kuninkuusravit ja seitsemännet Tampereella pidettävät. Tampereen Hippos toimi Kuninkuusravien isäntänä vuosina 1932, 1945 ja 1953 ja Teivon raviradalla ne on järjestetty vuosina 1978, 1995 ja 2011. == Haku == Teivon ravirata ilmoitti hakevansa vuoden 2026 Kuninkuusraveja syyskuussa 2023 juhlistaakseen raviradan 50-vuotista historiaa. Ne myönnettiin saman vuoden marraskuussa, jolloin Suomen Hippos valitsi vuosien 2026-2028 kilpailujen järjestäjät. Muita hakijoita olivat Kauhavan PowerPark sekä Kajaanin, Kuopion, Lappeenrannan, Mikkelin ja Vermon raviradat, joista vuoden 2027 kilpailut sai Lappeenranta ja 2028 PowerPark. == Lähteet == 2026 Luokka:Vuoden 2026 urheilu Luokka:Tampereen urheilutapahtumat
Kuninkuusravit 2027

Kuninkuusravit 2027 järjestetään Lappeenrannan raviradalla heinä-elokuun vaihteessa 2027. Ne ovat 96. Kuninkuusravit ja viidennet Lappeenrannassa pidettävät. Aikaisemmin Lappeenrannassa on kilpailtu vuosina 1955, 1977, 1993 ja 2009. Vuonna 1955 kilpailupaikkana oli Harapaisen ravirata. == Haku == Lappeenrata oli hakenut jo vuoden 2025 Kuninkuusraveja, jotka kuitenkin myönnettiin kesäkuussa 2020 Oulun Äimärautiolle. Toukokuussa 2023 Lappeenranta ilmoitti hakevansa vuoden 2026 Kuninkuusraveja. Lappeenranta sai lopulta vuoden 2027 Kuninkuusravit saman vuoden marraskuussa, jolloin Suomen Hippos valitsi vuosien 2026-2028 kilpailujen järjestäjät. Muita hakijoita olivat Kauhavan PowerPark sekä Kajaanin, Kuopion, Mikkelin, TEivon ja Vermon raviradat, joista vuoden 2026 kilpailut sai Teivo ja 2028 PowerPark. Lappeenrannan kaupunki solmi Lappeenrannan ravirata Oy:n kanssa Kuninkuusravien hakemisesta ja järjestelyjä varten 100 000 euron yhteistyösopimuksen. == Lähteet == 2027 Luokka:Vuoden 2027 urheilu Luokka:Lappeenrannan urheilutapahtumat
Gallardo (1754)

Gallardo oli Espanjan laivaston vuonna 1754 vesille laskettu 68-tykkinen Eolo- luokan kaksikantinen linjalaiva, joka kuului niin sanottuihin kahteentoista apostoliin. == Valmistus == Richard Roothin suunnittelema alus tilattiin 15. kesäkuuta 1752 Real Astillerolta Ferrolista, missä köli laskettiin 8. heinäkuuta 1752 telakkanumerolla 11. Alus laskettiin vesille 18. lokakuuta 1754.Winfield et al 2023 s. 135 == Palvelus == Joulukuussa 1761 alus otettiin ensimmäisen kerran koeajojen jälkeen palvelukseen päällikkönään Adrián Caudrón de Cantin. Se liitettiin 1762 Count de Vega Floridan laivueeseen. Vuoteen 1765 alus partioi Montevideon ympäristössä, mistä se lähti 2. marraskuuta 1766 Espanjaan. Alus saapui 18. maaliskuuta 1767 Cádiziin ja oli vuodesta 1768 alkaen Ferrolissa, kunnes 16. helmikuuta 1778 palasi Cádiziin. Kesäkuussa 1779 alus liitettiin amiraali Córdovan laivastoon 1. Englannin kanaalin sotaretkelle. Vaurioiduttuaan pahoin se siirrettiin lokakuussa La Carracaan korjattavaksi. Tammikuussa 1780 alus vaurioitui San Leandron kanssa myrskyssä, minkä seurauksena se ei osallistunut Cabo de São Vicenten taisteluun. Alus lähti 28. huhtikuuta 1780 Cádizista Solanon laivaston mukana Havannaan. Alus lähti 10. huhtikuuta 1781 Havannasta Pensacolan sotaretkelle Solanon laivaston mukana. Se suojasi 23. heinäkuuta 1781 Astuton, Arroganten, Guerreron ja fregatti Santa Lucían kanssa Havannasta 72 kauppa-aluksen saattueen päällikkönään Morales. Alus saapui 2,6 miljoonaa pesoa kuljettaneen saattueen mukana 9. lokakuuta Cádiziin, mistä se lähti tammikuussa 1782 Córdovan laivaston mukana. Alus saapui 29. kesäkuuta 1782 Cartagenaan huollettavaksi. Huhtikuussa 1783 aluksesta tuli ensimmäinen kuparoitu Espanjan laivaston sotalaiva. Vuodesta 1786 alkaen alus oli Cádizissa ollen kolmesti reservissä, kunnes se palautettiin tammikuussa 1793 palvelukseen Sardinian sotaretkelle. Alus kuljetti 4. elokuuta 1796 Cádizista joukkoja ja tarvikkeita Trinidadiin ja Cartagena de Indiasiin Sebastián Ruiz de Apocadan laivueen mukana. Se joutui 16. helmikuuta 1797 Trinidadin Chaguaramas Bayssä kontra-amiraali Henry Harveyn laivaston saartamaksi. Seuraavana päivänä aluksen miehistö poltti aluksensa estääkseen sen joutumisen brittien valtaamaksi. == Lähteet == * === Viitteet === Luokka:Reales Astilleros de Esteiro Luokka:Eolo-luokan linjalaivat
Vesa Kumpulainen

Vesa Veikko Kumpulainen (s. 16. heinäkuuta 1944) on suomalainen metallialan yrittäjä ja yritysjohtaja, joka on saanut teollisuusneuvoksen arvonimen. Viitattu 8.1.2024. ==Henkilöhistoria== Kumpulaisen isä oli toimitusjohtaja, teollisuusneuvos Veikko Kumpulainen. Vesa Kumpulainen valmistui ylioppilasmerkonomiksi Riihimäen kauppaoppilaitoksesta 1971. Hän oli isänsä perustaman V. Kumpulainen Oy:n, vuodesta 1978 Kumera Oy, vientipäällikkö 1968–1973, varatoimitusjohtaja 1973–1977 ja toimitusjohtaja 1977–1992. Hän on ollut myös Kumera Corporationin konsernijohtaja ja Kumera Oy:n osakas, konsernijohtaja ja hallituksen puheenjohtaja. The International Consulting and Education Companyn toiminnanohjaiskonsultti Kumpulainen oli 1985–1990 ja hän on työskennellyt Peiron Oy:n, Novare Oy:n, Kumera Drives Oy:n, Kumera Machinery Oy:n ja Malli-Kiviset Oy:n hallituksissa. Kumpulaisella on lisäksi ollut useita liike-elämän ja muita asiantuntija- ja luottamustehtäviä.Teollisuusneuvoksen arvonimen hän sai 2002. (ei-vapaa) ==Julkaisuja== * Yrityksen periodinen ohjaus, 1979, ilmestyi ruotsiksi 1980 ja englanniksi 1982 == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1944 syntyneet Luokka:Elävät henkilöt
Samone (Piemonte)

Samone () on kunta Italiassa Piemonten alueella sijaitsevassa Torinon metropolikaupungissa.Samone Sapere.it Samone Turismo Torino Vuoden 2023 alussa kunnassa oli arviolta 1.491 asukasta. ==Lähteet== ==Aiheesta muualla== Luokka:Torinon metropolikaupungin kunnat
Samone

Samone voi tarkoittaa ainakin seuraavia: * Samone (Piemonte), kunta Italiassa Piemonten alueella sijaitsevassa Torinon metropolikaupungissa * Samone (Trentino-Etelä-Tiroli), kunta ja kylä Trenton maakunnassa, Italiassa
Māra Zālīte

Māra Zālīte (s. 1950)https://www.hs.fi/kulttuuri/art-2000005934242.html on latvialainen kirjailija.https://www.booky.fi/tuote/mara_zalite/viisi_sormea/9789522704047https://www.booky.fi/tuote/m_ra/paratiisilinnut/9789522704634 == Suomennetut romaanit == * * == Lähteet == == Aiheesta muualla == https://www.hs.fi/kulttuuri/art-2000008430570.html Luokka:Latvialaiset kirjailijat Luokka:Elävät henkilöt Luokka:Vuonna 1950 syntyneet
True

True voi tarkoittaa seuraavia: * TRUE, oik. Miho Karasawa (s. 1983), japanilainen lauluntekijä ja näyttelijä * True, Solange Knowlesin EP-levy vuodelta 2012 * True, Aviciin studioalbumi vuodelta 2013 *True, sukunimenä: ** Alexander True (s. 1997), tanskalainen jääkiekkoilija ** Brian True-May, englantilainen televisiotuottaja ** Frederick True (1858–1914), yhdysvaltalainen biologi ja kuraattori ** Rachel True (s. 1986), yhdysvaltalainen elokuva- ja televisionäyttelijä. Luokka:Luettelot henkilöistä sukunimen mukaan
Luettelo Islannin pörssissä noteeratuista yhtiöistä

Tämä on luettelo Islannin pörssissä noteeratuista pörssiyhtiöistä. Yhtiöt on luokiteltu pörssin toimialaluokituksen mukaisesti. Lisäksi yhtiöt jaettu pörssin luokituksen mukaisesti markkina-arvoltaan suuriin (yli 1 mrd. €), keskisuuriin (yli 150 milj. €) ja pieniin (alle 150 milj. €). == Yhtiöt == Yhtiö Toimiala Lista Kansallisuus Alcotech Terveydenhuolto Suuret islantilainen Amaroq Minerals Energia Keskisuuret islantilainen Arion banki Rahoitus Suuret islantilainen Brim Peruskulutustuotteet Suuret islantilainen Eik fasteignafélag Kiinteistöyhtiöt Keskisuuret islantilainen Eimskipafélag Íslands Teollisuustuotteet ja -palvelut Keskisuuret islantilainen Festi Kulutushyödykkeet Keskisuuret islantilainen Hagar Kulutushyödykkeet Keskisuuret islantilainen Hampiðjan Kulutushyödykkeet Keskisuuret islantilainen Icelandair Group Kulutushyödykkeet Keskisuuret islantilainen Iceland Seafood International Peruskulutustuotteet Pienet islantilainen Ísfélag Peruskulutustuotteet Keskisuuret islantilainen Íslandsbanki Rahoitus Suuret islantilainen Kaldalón Kiinteistöyhtiöt Pienet islantilainen Kvika banki Rahoitus Keskisuuret islantilainen Marel Teollisuustuotteet ja -palvelut Suuret islantilainen Nova Klúbburinn Tietoliikennepalvelut Pienet islantilainen Reginn Kiinteistöyhtiöt Keskisuuret islantilainen Reitir fasteignafélag Kiinteistöyhtiöt Keskisuuret islantilainen Síldarvinnslan Peruskulutustuotteet Suuret islantilainen Síminn Tietoliikennepalvelut Keskisuuret islantilainen Sjóvá-Almennar tryggingar Rahoitus Keskisuuret islantilainen Skel fjárfestingafélag Perusteollisuus Keskisuuret islantilainen Sýn Tietoliikennepalvelut Pienet islantilainen Vátryggingafélag Íslands Rahoitus Keskisuuret islantilainen Ölgerðin Egill Skallagrímsson Kulutushyödykkeet Keskisuuret islantilainen == Lähteet == == Aiheesta muualla == * Nasdaq Nordic: Kaikki listatut yhtiöt *
Extraliga žen

Extraliga žen (suom. naisten Extraliga) on Tšekin naisjääkiekon korkein sarjataso. Vuosina 1989–2017 se tunnettiin nimellä 1. liga ženského hokeje (Naisten ensimmäinen jääkiekkoliiga). Extraligan toiminnasta vastaa Tšekin jääkiekkoliitto. Sarjan hallitseva mestari kauden 2023/24 päätteeksi on HC Příbram. == Historia == Naisten sarjajääkiekkoa on pelattu Tšekissä kaudesta 1986/87, jolloin voittajaksi selvityi TJ Sparta Praha. Tätä ennen maan mestari oli päätetty turnauksen perusteella. == Joukkueet kaudella 2024/25 == Joukkue Kaupunki Kotihalli Perustettu HC Příbram Příbram Zimni stadion Pribram 2018 HC Falcons Sokol Karviná Karviná STaRS Karviná 2021 SK Kadaň Kadaň 2023 HC 2001 Kladno Kladno CEZ stadion Kladno 1986 HC Berounské Lvice Beroun Zimni stadion Beroun 1985 HC Roudnice nad Labem Roudnice nad Labem Zimni stadion Roudnice nad Labem Lähde: == Mestarit == Joukkue Mestaruudet Kausi HC Slavia Praha* 10 2007, 2008, 2009, 2010, 2011, 2012, 2015, 2016, 2017, 2018 TJ Lokomotiva Beroun 6 1987, 1988, 1990, 1991, 1992, 1993 HC Chemopetrol Litvínov 6 1996, 1997, 1998, 1999, 2000, 2004 HC Slezan Opava 5 2001, 2002, 2003, 2005, 2006 HC Příbram* 5 2019, 2022, 2023, 2024 HC Škoda Plzeň 3 1989, 1994, 1995 SK Karviná 2 2013, 2014 TJ Sparta Praha 1 1986 TJ Kovo Praha 1 1985 *HC Slavia Praha jatkoi toimintaansa HC Příbramina kauden 2018 jälkeen. Lähde: == Katso myös == * Extraliga (Tšekin miesjääkiekon korkein sarjataso) == Lähteet == Luokka:Naisten jääkiekko Luokka:Tšekin jääkiekkosarjat
Robert Thegerström

Robert Thegerström (1857–1919) oli ruotsalainen taidemaalari. Hän sai taidekoulutuksensa pääasiassa Pariisissa. Thegerström oli lahjakas muotokuvamaalari, jonka teoksissa oli olennaista eloisa ja sattuva luonteenkuvaus. Hänen maisemissaan, joiden aiheet hän on saanut osaksi Afrikasta, osaksi Ranskasta ja Ruotsista, ilmenee voimakas värikäsittely ja selvä paikallistunnelma.Thegerström, Robert, Tietosanakirja. Osa 9, palsta 1480. Tietosanakirja-osakeyhtiö 1917.Thegerström, Robert, Tietosanakirja. Osa 11, täydennysosa, palsta 1334. Tietosanakirja-osakeyhtiö 1922 (kuolinvuosi) Robert Thegerström - Motiv från Sandhamn, 1915.jpg|Maisema Sandhamnista 1915. Vilhelm Stenhammar, 1871-1927 (Robert Thegerström) - Nationalmuseum - 18557.tif|Wilhelm Stenhammar. 1900. Intermezzo (Robert Thegerström) - Nationalmuseum - 132607.tif|Intermezzo, 1883. ==Lähteet== ==Aiheesta muualla== Luokka:Ruotsalaiset taidemaalarit Luokka:Vuonna 1857 syntyneet Luokka:Vuonna 1919 kuolleet
Hanke Bruins Slot

Hanke Bruins Slot (s. 20. lokakuuta 1977 Apeldoorn, Alankomaat) on ollut Alankomaiden ulkoministeri 5. syyskuuta 2023 alkaen Rutten IV hallituksessa. Aiemmin 10. tammikuuta 2022 – 5. syyskuuta 2023 hän oli sisäministeri.Hanke Bruins Slot Parlement.com, viitattu 8.1.2024 Slot vierailee Suomessa 10. tammikuuta 2024.Anni Kavander, Alankomaiden ulkoministeri saapuu Suomeen Yle.fi, uutiset 8.1.2024, viitattu 8.1.2024 ==Lähteet== ==Aiheesta muualla== Luokka:Alankomaiden ministerit Luokka:Vuonna 1977 syntyneet Luokka:Elävät henkilöt
Vencedor (1755)

Vencedor oli Espanjan laivaston vuonna 1755 vesille laskettu Eolo-luokan kaksikantinen 68-tykkinen linjalaiva, joka kuului niin sanottuihin kahteentoista apostoliin. == Valmistus == Richard Roothin suunnittelema alus tilattiin 15. kesäkuuta 1752 Reales Astilleros de Esteirolta Ferrolista, missä köli laskettiin 11. syyskuuta 1752 telakkanumerolla 13. Alus laskettiin vesille 11. kesäkuuta 1755.Winfield et al 2023 s. 136 == Palvelus == Alus lähti 1756 Ferrolista Cartagenaan päällikkönään Pedro Fitz-James Stuart. Partiomatkalla Algerian rannikolla aluksen miehistö valtasi 9. kesäkuuta 1758 Héctorin ja Soberanon miehistöjen kanssa algerialaisen 60-tykkisen Castillo Nuevon. Marraskuussa 1758 alus oli Cartagenassa reservissä. Huhtikuussa 1759 alus palautettiin palvelukseen ja partioi Katalonian rannikolla. Se lähti 29. elokuuta 1759 Cádizista Napoliin saattaakseen Carlos III:n Barcelonaan, minkä jälkeen alus etsi algerialaisia merirosvoja syyskuuhun 1760. Alus lähti 14. huhtikuuta 1761 Cádizista Gutierre Guido Hevian viiden linjalaivan sotilaita kuljettavan laivaston mukana Havannaan. Se erkani 20. toukokuuta 1763 Veracruzissa laivastosta palaten Arroganten ja Tridenten sekä fregatti San Estebanin ja aarteita kuljettavan saattueen kanssa Cádiziin. Vuodet 1763-1777 alus partioi Välimerellä ja Atlantilla. Se kuului kesäkuussa 1779 Miguel José Gastónin laivastoon, joka liittyi 1. Englannin kanaalin sotaretkeä varten koottuun Luis de Córdovan laivastoon. Aluksen miehistö osallistui elokuussa 1780 Córdovan laivaston mukana brittiläisen 53 rahtialuksen saattueen valtaamiseen. Kesäkuussa 1781 se osallistui 2. Englannin kanaalin sotaretkeen ja kesäkuussa 1782 3. Englannin kanaalin sotaretkeen. Alus osallistui 21. lokakuuta 1782 Cape Spartelin taisteluun, jolloin aluksella sai surmansa viisi ja haavoittui kuusi miehistönjäsentä. Tammikuussa 1783 alus otettiin palvelukseen Jamaikan sotaretkelle. Se oli 1783-1793 reservissä Cartagenassa. Alus kuljetti 2. huhtikuuta 1794 Parman prinssin Livornosta Barcelonaan. Se osallistui 1794 Rosas Bayn kahakkaan. Alus oli reservissä Cádizissa, joka oli 1796-1797 Britannian kuninkaallisen laivaston saartama. Se lähti 1799 Veracruziin ja Havannaan, mistä alus palasi 1802 Cádiziin. Alus oli 1. helmikuuta 1806 reservissä huollettavana. Alus vaihdettiin Cádizissa Ranskan merivoimien Argonauteen, joka oli telakalla vaurioiduttuaan Gibraltarin taistelussa 18. joulukuuta 1806. Ranskan laivasto nimesi aluksen Argonauteksi. Se vallattiin 14. kesäkuuta 1808 Cádizin taistelussa. Aluskuljetti brittiläisiä merimiehiä Máhoniin, kun se ajoi 31. lokakuuta 1810 Sardinian edustalla karille, jolloin 14 aluksella ollutta sai surmansa. == Lähteet == * === Viitteet === Luokka:Reales Astilleros de Esteiro Luokka:Eolo-luokan linjalaivat
Thegerström

Thegerström on muun muassa seuraavien ruotsalaisten henkilöiden sukunimi: * Ferdinand Thegerström (1826–1910), näyttelijä * Hilda Thegerström (1838–1907), säveltäjä, pianisti * Mathilda Thegerström (1829–1902), näyttelijä * Robert Thegerström (1857–1919), taidemaalari
Intian keisarikunnan ritarikunta

Intian keisarikunnan ritarikunta () on brittiläinen ritarikunta, joka perustettiin Robert Salisburyn aloitteesta 1878, kun kuningatar Viktoriasta tuli Intian keisarinna. Ritarikunta on Intian tähden ritarikunnan alapuolella. Ritarikunnalla palkittiin sellaisia brittejä ja intialaisia, jotka olivat ansioituneet Brittiläisen Intian hyväksi. Alkujaan ritarikunnassa oli vain yksi luokka (ritari), mutta sittemmin siihen lisättiin kaksi uutta luokkaa (komentaja ja suurkomentaja): * ritarikunnan nauha Uusia nimityksiä ritarikuntaan ei ole tehty Intian ja Pakistanin itsenäistymisen jälkeen 1947. Viimeinen ritarikunnan jäsen, Dhrangadhran maharadža Meghrajji III, kuoli vuonna 2010, minkä jälkeen ritarikunta on ollut uinuva, eli sitä ei ole virallisesti lakkautettu. Yhdistyneen kuningaskunnan hallitsija toimii edelleen ritarikunnan suurmestarina. == Lähteet == Luokka:Brittiläiset ritarikunnat Luokka:Brittiläinen Intia
Demišport liga

Demišport liga on Slovakian naisten jalkapallon korkein sarjataso. Kaudella 2023/24 sarjassa pelaa 10 joukkuetta. Maan hallitseva mestari on Spartak Myjava kaudelta 2023. Liiga on nimetty sen pääsponsorin tšekkiläisen urheiluvälinekauppa Demišportin mukaan. Sarja tunnetaan myös nimellä I. liga žien (Naisten ensimmäinen liiga). == Joukkueet kaudella 2023/24 == Joukkue Kaupunki Mestaruuksia Spartak Myjava Myjava 2 MFK Ružomberok Ružomberok 0 ŠK Slovan Bratislava futbal Bratislava 10 MFK Dukla Banská Bystrica Banská Bystrica 0 FC Spartak Trnava Trnava 0 AS Trenčín Trenčín 0 GFC regionálna akadémia Topoľčany 0 FC Petržalka Petržalka 0 MŠK Žilina Žilina 0 1\. FC TATRAN Prešov Prešov 0 Lähde: == Mestarit == * 1999/00 ŠK Slovan Bratislava * 2000/01 ŠK Slovan Bratislava * 2001/02 ŠK ZsNP Žiar nad Hronom * 2002/03 ŠK ZsNP Žiar nad Hronom * 2003/04 ŠK Slovan Bratislava * 2004/05 Slovan Duslo Šaľa * 2005/06 Slovan Duslo Šaľa * 2006/07 Slovan Duslo Šaľa * 2007/08 Slovan Duslo Šaľa * 2008/09 ŠK Slovan Bratislava * 2009/10 ŠK Slovan Bratislava * 2010/11 ŠK Slovan Bratislava * 2011/12 ŠK Slovan Bratislava * 2012/13 FC Union Nové Zámky * 2013/14 FC Union Nové Zámky * 2014/15 FC Union Nové Zámky * 2015/16 ŠK Slovan Bratislava * 2016/17 Partizán Bardejov * 2017/18 ŠK Slovan Bratislava * 2018/19 ŠK Slovan Bratislava * 2019/20 keskeytetty COVID-19 pandemian vuoksi. * 2020/21 keskeytetty COVID-19 pandemian vuoksi. * 2021/22 Spartak Myjava * 2022/23 Spartak Myjava Lähde: == Lähteet == Luokka:Jalkapallosarjat Luokka:Naisten jalkapallo Luokka:Slovakian jalkapallo Luokka:Slovakian urheilutapahtumat
Kevätkoloampiainen

Kevätkoloampiainen eli urakoloampiainen (Ancistrocerus nigricornis) on ampiaisten heimoon kuuluva laji. Kevätkoloampiaisia tavataan Euroopassa, Pohjois-Afrikassa ja Aasiassa alueella joka ulottuu Turkista Venäjän Kaukoitään, Mongoliaan ja Japaniin. Kevätkoloampiaiset käyttävät ravintonaan ruskeita ja vihreitä pikkuperhosten (Microlepidoptera) kuten kääriäisten toukkia. == Lähteet == == Aiheesta muualla == * UniProt: Taxonomy - Ancistrocerus nigricornis * University of Michigan, Animal Diversity Web (ADW): Ancistrocerus nigricornis * Global Biodiversity Information Facility (GBIF): Ancistrocerus nigricornis *
Live (Erykah Badun albumi)

Live on yhdysvaltalaisen laulaja-lauluntekijän Erykah Badun livealbumi. Albumi julkaistiin 18. marraskuuta 1997 Kedar Recordsin ja Universal Recordsin kautta. Albumi sisältää kappaleita Badun edelliseltä Baduizm-albumilta ja cover-versioita Rufuksen, Chaka Khanin, Heatwaven ja Tom Brownen kappaleista. Live oli ehdolla vuoden R&B-albumiksi; vuoden 1999 Grammy-gaalassa, ja sen kappale ”Tyrone” oli ehdolla vuoden parhaaksi naisartistin R&B-esitykseksi.; == Kappaleet == # Rimshot (Intro) – 3.50 # Other Side of the Game – 8.22 # On & On – 5.30 # Reprise – 2.15 # Apple Tree – 4.05 # Ye Yo – 4.59 # Searching – 4.19 # Boogie Nights / All Night – 6.28 # Certainly – 6.58 # Stay – 4.51 # Next Lifetime (Interlude) – 1.30 # Tyrone – 3.42 # Next Lifetime – 12.05 # Tyrone (Extended Version) – 5.45 == Lähteet == Luokka:Vuoden 1997 konserttitallenteet Luokka:Yhdysvaltalaiset R&B;-albumit
Fall

Fall on muun muassa seuraavien henkilöiden sukunimi: * Bernard B. Fall (1926–1987), yhdysvaltalainen opettaja, kirjailija ja kirjeenvaihtaja * Kari Fall (s. 1943), suomalainen laulaja * Maissa Fall (s. 1995), senegalilainen jalkapalloilija * Malick Fall (s. 1985), senegalilainen uimari * Tom Fall, oik. Tomi Fallenius, suomalainen musiikkituottaja ja DJ. == Katso myös == * The Fall
Lane

Lane voi tarkoittaa seuraavia: == Paikkoja == * Lanen piirikunta, piirikunta Oregonissa, Yhdysvalloissa == Henkilöitä == === Etunimenä === * Lane Evans (1951–2014), yhdysvaltalainen demokraattipoliitikko * Lane Garrison (s. 1980), yhdysvaltalainen näyttelijä * Lane Hutson (s. 2004), yhdysvaltalainen jääkiekkoilija * Lane Kiffin (s. 1975), yhdysvaltalainen amerikkalaisen jalkapallon valmentaja * Lane Lambert (s. 1964), kanadalainen jääkiekkoilija ja valmentaja * Lane MacDermid (s. 1989), kanadalais-yhdysvaltalainen näyttelijä * Lane Smith (1936–2005), yhdysvaltalainen näyttelijä * Austin Lane Crothers (1860-1912), yhdysvaltalainen demokraattipoliitikko * William Lane Craig (s. 1949), yhdysvaltalainen uskonnonfilosofi ja teologi === Sukunimenä === * Alfred Lane (1891–1965), yhdysvaltalainen ampuja ja olympiavoittaja * Burton Lane (1912–1997), yhdysvaltalainen säveltäjä ja sanoittaja * Charles Lane (1905–2007), yhdysvaltalainen näyttelijä * David Lane (1938–2007), yhdysvaltalainen valkoisen ylivallan kannattaja ja rikollinen * Diane Lane (s. 1965), yhdysvaltalainen näyttelijä * Francis Lane (1874–1927), yhdysvaltalainen pikajuoksija * Fred Lane (1975–2000), yhdysvaltalainen amerikkalaisen jalkapallon pelaaja * Frederick Lane (1880–1969), australialainen uimari ja olympiavoittaja * Harriet Lane (1830–1903), Yhdysvaltain ensimmäinen nainen 1857–1861, presidentti James Buchananin sisarentytär * Jani Lane, oik. John Kennedy Oswald (1964–2011), yhdysvaltalainen laulaja ja lauluntekijä * Jennifer Lane, yhdysvaltalainen oopperalaulaja * Kenneth Lane (1923–2010), kanadalainen ratameloja * Lauren Lane (s. 1961), yhdysvaltalainen näyttelijä ja professori * Lester Lane (1932–1973), yhdysvaltlalainen koripalloilija ja valmentaja * Mills Lane (1936–2022), yhdysvaltalainen nyrkkeilijä, nyrkkeilytuomari ja televisioesiintyjä * Nathan Lane (s. 1956), yhdysvaltalainen elokuva- ja teatterinäyttelijä * Norman Lane (1919–2014), kanadalainen ratameloja * Robert Lane (1882–1940), kanadalainen jalkapalloilija ja olympiavoittaja * Ronnie Lane (1946–1997), englantilainen laulaja * Rose Wilder Lane (1886–1968), yhdysvaltalainen kirjailija * Sasha Lane (s. 1995), yhdysvaltalainen näyttelijä * Shawn Lane (1963–2003), yhdysvaltalainen muusikko * Sirpa Lane (s. 1980), suomalainen näyttelijä ja malli * Sunny Lane (s. 1980), yhdysvaltalainen alastonmalli ja pornonäyttelijä * Tory Lane (s. 1982), yhdysvaltalainen alastonmalli, pornonäyttelijä ja -ohjaaja * Vanessa Lane (s. 1983), yhdysvaltalainen pornonäyttelijä === Kuvitteellisia henkilöitä === * Lois Lane, Daily Planet -lehden toimittaja Teräsmies-sarjakuvissa. Luokka:Luettelot henkilöistä sukunimen mukaan
Ginevra King

Ginevra King (1898–1980) oli yhdysvaltalainen perijätär, seurapiirihenkilö ja kirjailija F. Scott Fitzgeraldin ensimmäinen rakkaus. Etunimensä King oli saanut Leonardo da Vincin maalauksen mukaan. King toimi Fitzgeraldin inspiraationa kun kirjoitti romaaniinsa Kultahattu tämän naispäähenkilön, Daisy Buchananin. http://www.huffpost.com/entry/ginevra-king-fitzgerald- gatsby_n_3253488 King ja Fitzgerald tapasivat tammikuussa vuonna 1915. King oli 16-vuotias ja Fitzgerald 18-vuotias. Ihastuminen oli molemminpuolista. Seuraavien viiden kuukauden aikana nuoret olivat intensiivisessä kirjeenvaihdossa. King jätti jopa raamattutuntinsa väliin voidakseen kirjoittaa kirjeitään. Tapaamisaikaan Fitzgerald opiskeli Princetonin yliopistossa ja King Westoverin sisäoppilaitoksessa. Paitsi että oli Fitzgerald oli Kingille koulutyttöaikojen suuri ihastus, hän näki tässä myös tilaisuuden päästä tylsänä pitämästään yläluokan elämästä aidompaan ja värikkäämpään elämään. King ilmaisi kirjeissään olevansa kyllästynyt tanssiaisiin ja että kenenkään kanssa ei voi keskustella vakavasti. http://www.princeton.edu/~paw/archive_new/PAW03-04/04-1105/feature1.html Suhteesta on saatu paljon tietoa Kingin päiväkirjojen välittämänä. Ne täyttyvät koulutytön vuodatuksista, että miksi rakastavaiset eivät näe toisiaan tarpeeksi usein. Nuoret kuitenkin vierailivat salaa toistensa luona. Kingin perikunta on lahjoittanut päiväkirjan ja säilyneet kirjeet tutkijoiden käyttöön. http://pr.princeton.edu/pwb/03/0907/1c.shtml http://www.princeton.edu/~paw/archive_new/PAW03-04/04-1105/feature1.html Kahta vuotta myöhemmin asioihin puuttui Kingin isä. Hän ilmoitti Fitzgeraldille, että "köyhän pojan ei pitäisi ajatella mennä naimisiin rikkaan tytön kanssa". Tätä ennen King oli miettynyt Fitzgeraldille ääneen, että tämä ei ole hänestä oikeasti kiinnostunut, vaan hänen "idealisoidusta kuvastaan". https://www.huffpost.com/entry/ginevra-king-fitzgerald-gatsby_n_3253488 Vuonna 1918 King kirjoitti Fitzgeraldille, että menee pian kihloihin William Mitchellin kanssa. Avioliiton oli järjestänyt kaksi yläluokkaista chicagolaista sukua kyselemättä nuorten mielipidettä. Liitto kesti yhdeksäntoista vuotta ja siitä syntyi kolme lasta. King jätti Mitchellin ja avioitui liikemies John T. Pinen kanssa. King ja Fitzgerald tapasivat vielä kerran Hollywoodissa vuonna 1937. Fitzgerald työskenteli käsikirjoittajana ja yritti pysyä raittiina. Hän kirjoitti tyttärelleen innostuneen kirjeen, että King oli hänen ensimmäinen rakkautensa. Tapaaminen ei sujunut hyvin. Fitzgerald saapui sinne humalassa ja päätyi solvaamaan Kingiä kun tämä kysyi minkä hahmon esikuva hän oli tämän teoksissa. Kingin sanotaan vaikuttaneen Fitzgeraldin tuotantoon ja ajatteluun kahdella tavalla. Toisaalta hän ihailee varakkuutta, mutta toisaalta pitää rikkaiden elämää tyhjänä. == Lähteet == == Aiheesta muualla == * https://classicchicagomagazine.com/scott-fitzgeralds- muse-now-a-mitchell/ Luokka: Yhdysvaltalaiset henkilöt Luokka: Vuonna 1898 syntyneet Luokka: Vuonna 1980 kuolleet
Allyyliglysidyylieetteri

Allyyliglysidyylieetteri (C6H10O2) on tyydyttymättömiin eettereihin ja epoksideihin kuuluva orgaaninen yhdiste. Yhdistettä voidaan käyttää esimerkiksi polymeerien valmistukseen. == Ominaisuudet, valmistus ja käyttö== Huoneenlämpötilassa allyyliglysidyylieetteri on väritöntä nestettä. Yhdiste liukenee muun muassa veteen, asetoniin ja tolueeniin. Allyyliglysidyylieetteri on myrkyllistä maksalle, haimalle ja munuaisille. Aine vaikuttaa keskushermostoon aiheuttaen muun muassa uneliaisuutta. Yhdiste voi olla karsinogeenista.Ludger Krähling, Jürgen Krey, Gerald Jakobson, Johann Grolig & Leopold Miksche: "Allyl Compounds", teoksessa Ullmann’s Encyclopedia of Industrial Chemistry, John Wiley & Sons, New York, 2000. Viitattu 19.9.2017 Viitattu 8.1.2024 Allyyliglysidyylieetterin synteesin ensimmäisessä vaiheessa allyylialkoholi reagoi epikloorihydriinin kanssa happojen katalysoimana 3-allyylioksi-1-kloori-2-propanoliksi. Emästen vaikutuksesta tämä yhdiste muodostaa allyyliglysidyylieetteriä. : Allyyliglysidyylieetteriä käytetään yhdessä muiden epoksidien kanssa polyeetterikumien, polyglykolien ja epoksihartsien valmistukseen. Sitä käytetään myös komonomeerina esimerkiksi akryyliamidin kanssa. Allyyliglysidyylieetteri reagoi silaanien kanssa muodostaen epoksidiryhmän sisältäviä silaaneja.Kathryn Owens Vernon L. Kyllingstad: "Polyethers", teoksessa Kirk-Othmer Encyclopedia of Chemical Technology, John Wiley & Sons, New York, 2000. R.Dowbenko: "Allyl Monomers and Polymers, teoksessa Kirk-Othmer Encyclopedia of Chemical Technology, John Wiley & Sons, New York, 2003. == Lähteet == Luokka:Eetterit Luokka:Epoksidit
Windows-1250

Windows-1250 on kahdeksanbittinen latinalainen merkistö, joka on suunniteltu keski- ja itäeurooppalaisten kielten kirjoittamista varten. ISO 8859-2 -merkistöön verrattuna se muuttaa joidenkin kirjainten järjestystä ja lisää euron merkin sekä erilaisia lainaus- ja välimerkkejä. Windows-1250 x0 x1 x2 x3 x4 x5 x6 x7 x8 x9 xA xB xC xD xE xF 0x _NUL_ _SOH_ _STX_ _ETX_ _EOT_ _ENQ_ _ACK_ _BEL_ _BS_ _HT_ _LF_ _VT_ _FF_ _CR_ _SO_ _SI_ 1x _DLE_ _DC1_ _DC2_ _DC3_ _DC4_ _NAK_ _SYN_ _ETB_ _CAN_ _EM_ _SUB_ _ESC_ _FS_ _GS_ _RS_ _US_ 2x SP ! " # $ % & ' ( ) * + , - . / 3x 0 1 2 3 4 5 6 7 8 9 : ; < = > ? 4x @ A B C D E F G H I J K L M N O 5x P Q R S T U V W X Y Z []] \ ] ^ _ 6x ` a b c d e f g h i j k l m n o 7x p q r s t u v w x y z { _DEL_ 8x € ‚ | „ … † ‡ | ‰ Š ‹ Ś Ť Ž Ź 9x | ‘ ’ “ ” • – — | ™ š › ś ť ž ź Ax NBSP ˇ ˘ Ł ¤ Ą ¦ § ¨ © Ş « ¬ SHY ® Ż Bx ° ± ˛ ł ´ µ ¶ · ¸ ą ş » Ľ ˝ ľ ż Cx Ŕ Á Â Ă Ä Ĺ Ć Ç Č É Ę Ë Ě Í Î Ď Dx Đ Ń Ň Ó Ô Ő Ö × Ř Ů Ú Ű Ü Ý Ţ ß Ex ŕ á â ă ä ĺ ć ç č é ę ë ě í î ď Fx đ ń ň ó ô ő ö ÷ ř ů ú ű ü ý ţ ˙ == Lähteet == Luokka:Merkistöt
Bad Liebenwerda

Bad Liebenwerda on kylpyläkaupunki Brandenburgin osavaltiossa Saksan itäosassa. Se muodostaa naapurikaupunkinsa Elsterwerdan kanssa paikallisesti merkittävän keskuksen. == Maantiede == Bad Liebenwerda sijaitsee osavaltionsa eteläkolkassa noin 110 kilometriä Berliinistä etelään. == Historia == Varhaisin asiakirjamaininta Bad Liebenwerdasta on vuodelta 1231. Kaupunkina siitä on ensimmäinen merkintä vuodelta 1304. Paikkakunnan uskonnollinen merkitys lienee ollut huomattava ja pyhiinvaeltajat ylläpitivät sen talouselämää. Reformaatio saavutti Bad Liebenwerdan 1500-luvun puolivälissä. Kaupunginpaloja sattui vuosisatojen varrella, vuoden 1637 palo on jäänyt historiaan tuhopolttona. Rautatieyhteyden Bad Liebenwerda sai 1874. Toisen maailmansodan aikana kaupunki välttyi suurilta pommitustuhoilta. Sodan jälkeen se oli osa DDR:ää, joka lakkautettiin 1990. Kaupunkiin yhdistettiin useita ympäristön maalaiskuntia 1990-luvulla. Bad Liebenwerdan historiallisia rakennuksia on muun muassa kirkko Stadtpfarrkirche St. Nikolai. Se edustaa myöhäisgoottilaista arkkitehtuuria ja sen historia ulottuu vuoteen 1376. == Talous ja liikenne == Bad Liebenwerdan elinkeinoihin lukeutuu matkailu ja muut palvelualat. Kaupungin eteläpuolitse kulkee Bundesstraße 183 ja itäpuolitse Bundesstraße 101. == Lähteet == == Aiheesta muualla == *Bad Liebenwerda, Brandenburg, Saksa — Sunrise, Sunset and Daylength Luokka:Brandenburgin kunnat Luokka:Saksan kaupungit
Creeper ja Reaper

Creeper oli maailman ensimmäinen löydetty tietokonemato, kun taas Reaper oli maailman ensimmäinen virustorjuntaohjelma, joka oli suunniteltu tuhoamaan Creeper. == Creeper == Creeper oli Bob Thomasin luoma kokeellinen tietokoneohjelma, jonka hän kirjoitti vuonna 1971 työskennelleensä BBN:llä.Thomas Chen, Jean-Marc Robert (2004). "The Evolution of Viruses and Worms" (PDF) Sen alkuperäisen version tarkoitus oli liikkua TENEX- käyttöjärjestelmää käyttävien DEC PDP-10 suurtietokoneiden välillä käyttäen ARPANET:iä, kun taas Ray Tomlinsonin kehittämä myöhempi versio kopioi itsensä koneelta toiselle pelkästään liikkumisen sijaan. Tämä itseään monistava versio Creeperistä on hyväksytty yleisesti ensimmäiseksi tietokonemadoksi. Joidenkin lähteiden mukaan sitä on myös kutsuttu maailman ensimmäiseksi tietokonevirukseksi. Creeper oli kokeilu, jonka tarkoituksena oli demonstroida itsensä monistavan ja toisiin tietokoneisiin leviävän ohjelman olemassaolon mahdollisuus. Creeper ei ollut käyttäjälleen haitallinen, sillä se ei muokannut mitään dataa vaan näytti ainoastaan viestin näytölle "I'M THE CREEPER : CATCH ME IF YOU CAN" (). == Reaper == Reaper oli ensimmäinen viruksentorjuntaohjelma, joka oli suunnitteltu tuhoamaan Creeper liikkumalla ympäriinsä ARPANET:issä. Sen loi vuonna 1972 Ray Tomlinson, joka loi myös Creeperin itseään monistavan version. == Lähteet == Luokka:Tietokonevirukset Luokka:Tietoturvaohjelmat
Elsterwerda

Elsterwerda on kaupunki Brandenburgin osavaltiossa Saksan itäosassa. Se muodostaa naapurikaupunkinsa Bad Liebenwerdan kanssa paikallisesti merkittävän keskuksen. == Maantiede == Elsterwerda sijaitsee osavaltionsa eteläkolkassa noin 120 kilometriä Berliinistä etelään. Kaupungin halki virtaa Elben 180-kilometrinen sivujoki Schwarze Elster kaakosta luoteeseen. == Historia == Varhaisin asiakirjamaininta Elsterwerdasta on päivätty 14. maaliskuuta 1211. Elsterwerdan linna, Burg von Elsterwerda, mainitaan ensi kerran 1288. Paikkakunta koki tuhoisia tulipaloja aika ajoin, kuten huhtikuussa 1696, jolloin muun muassa kirkko ja koulu paloivat. Elsterwerda päätyi osaksi Preussia vuonna 1815. Kaupungin rautatieasema avattiin kesäkuussa 1875. Elsterwerdan historiallisia rakennuksia on muun muassa Pyhän Katariinan kirkko eli St.-Katharina-Kirche, jonka historia alkaa 1400-luvulta. == Talous ja liikenne == Elsterwerda on koulukaupunki. Sen keskeisiin elinkeinoihin lukeutuu metalliteollisuus. Lähin moottoritie on Bundesautobahn 13, joka kulkee kaupungin itäpuolitse. Elsterwerdan rautatieasema, Bahnhof Elsterwerda, sijaitsee rataosuudella Berliini–Dresden. == Lähteet == == Aiheesta muualla == *Elsterwerda, Brandenburg, Saksa — Sunrise, Sunset and Daylength Luokka:Brandenburgin kunnat Luokka:Saksan kaupungit
Swiss Leader Index

Swiss Leader Index on Sveitsin pörssin blue chip -indeksi. Swiss Leader Index sisältää pörssin 30 suurinta osaketta. == Luettelo indeksin yhtiöistä == Indeksin yhtiöt 26. marraskuuta 2024 * ABB * Adecco * Alcon * Geberit * Givaudan * Holcim Group * Julius Baer * Kuehne + Nagel * Lindt * Logitech * Lonza Group * Nestlé * Novartis * Partners Group * Richemont * Roche * Sandoz Group * Schindler * SGS * SIG Group * Sika AG * Sonova * Straumann * Swatch Group * Swiss Life * Swiss Re * Swisscom * UBS * VAT Group * Zurich Insurance Group ==Lähteet== * Luokka:Sveitsin talous
Jalkapallon Suomen Cup 2023

Jalkapallon Suomen Cup 2023 oli Suomen Cupin 69. järjestämisvuosi. Cupiin osallistui kaiken kaikkiaan 333 joukkuetta. Suomen Cup alkoi 4. maaliskuuta ja huipentui 30. syyskuuta Helsingin Olympiastadionilla pelattuun finaaliin, jossa kohtasivat FC Honka ja Ilves. Ilves voitti finaalin maalein 1-2. Voitollaan Ilves ansaitsi paikan UEFAn Konferenssiliigan karinnoista. == 6. kierros == Kuudennen kierroksen otteluparit ja kotiedut arvottiin 6. kesäkuuta. == 7. kierros (puolivälierät) == Seitsemännen kierroksen otteluparit ja kotiedut arvottiin 6. kesäkuuta. == 8. kierros (välierät) == Kahdeksannen kierroksen otteluparit ja kotiedut arvottiin 11. heinäkuuta. == Finaali == == Parhaat maalintekijät == Kymmenen maalia * Gezim Voca (FC Inter 2) Kahdeksan maalia * Emilianos Souris (VJS/2) * Mika Ääritalo (TPS/M35) Seitsemän maalia * Eetu Snicker (ÅCF) * Topi Nisula (FC Kiisto) * Antti Julin (EuPa) * Niklas Kauppinen (Kypärämäki Rangers) == Lähteet == Luokka:Suomen Cup Suomen Cup
Sandön tuulivoimapuisto

Sandön tuulivoimapuisto on Uudellamaalla Hangon Sandössä eli Santalassa, yli kuusi kilometriä Hangosta koilliseen, sijaitseva tuulivoimapuisto, jossa toimii neljä tuulivoimalaitosta. Niiden kokonaiskapasiteetti on 8,0 megawattia ja vuosituotanto on noin 6,6–11,2 gigawattituntia. Tuulivoimapuiston on rakentanut ja sen omistaa ja sitä operoi Saba Wind Oy Ab. == Yleistä == Tuulivoimapuisto sijaitsee valtatien 25 suuntaisena ja siitä noin 130–150 metriä pohjoiseen. Neljän tuulivoimalan ketju on 1 050 metriä pitkä ja se näkyy valtatielle hyvin. Tuulipuiston huoltotiet alkavat Santalan kylätieltä. Tuulipuiston lähialue on asumatonta kangasmetsää. Voimalat sijaitsevat noin 15 metrin korkeudella mpy. Tuulivoimaloiden tunnukset VTT:n tuulivoiman tuotantotilastoissa olivat aluksi Hanko 1–4, mutta ne muuttuivat vuoden 2007 alkaen tunnuksiksi Sandö 1–4. Kaikki tuulivoimalaitokset ovat saksalaisen Enerconin valmistamaa E66/2000-mallia, jonka napakorkeus on 65 metriä, tuuliturbiinin halkaisija 70 metriä, ja jonka kapasiteetti on 2,9 megawattia. == Historiaa == Saba Wind Oy Ab perusti Hankoon Sandön kankaalle tuulivoimapuiston, joka käynnistyi syyskuussa 2004. Samana vuonna yhtiö rakensi myös Barösundiin kolme tuulivoimalaitosta. Yhtiö teki sopimuksen Telia Soneran kanssa siitä, että se ostaisi kaiken tuulivoimapuiston tuottaman sähkön. Yhtiö suunnitteli vuonna 2009 että se laajentaisi tuulivoimapuistoa joko kolmella kahden megawatin tai kahdella kolmen megawatin tuulivoimalalla. Lisäkapasiteettia olisi kertynyt 6 megawattia. Ne olisi sijoitettu valtatien suuntaisesti tien eteläpuolelle. Suunnitelmaa ei olla toistaiseksi toteutettu. == Katso myös == * Luettelo Suomen tuulivoimaloista == Lähteet == Luokka:Suomen tuulivoimapuistot Luokka:Hangon rakennukset ja rakennelmat
Jalkapallon Suomen Cup 2022

Jalkapallon Suomen Cup 2022 oli Cupin 68. järjestämisvuosi. Cupiin osallistui kaiken kaikkiaan 314 joukkuetta. Cup alkoi 11. helmikuuta ja huipentui Helsingin Olympiastadionilla 17. syyskuuta pelattuun finaaliin, jossa kohtasivat KuPS ja FC Inter. KuPS voitti finaalin maalein 1-0. Suomen Cupissa 2022 palattiin takaisin perinteiseen cup-kilpailumuotoon, jossa ottelun voittaja jatkaa kilpailussa eteenpäin ja häviäjä tippuu kilpailusta. Kausina 2017-2021 Suomen Cupia oltiin pelattu Ruotsin cupin järjestelmällä, jossa liigajoukkueet ja Ykkösen joukkueet pelasivat oman lohkovaiheensa, josta jatkettiin cup-vaiheeseen. Uudistetun Cupin vuosina osallistujamäärä oli romahtanut ja esimerkiksi 2021 mukana oli vain 45 joukkuetta. == 6. kierros == == 7. kierros (puolivälierät) == == 8. kierros (välierät) == == Finaali == == Lähteet == Luokka:Suomen Cup Suomen Cup